stanford-oval/wikipedia huggingface dataset:
Artur Haurus
Ura > Maajoukkueura

Haurus edusti Valko-Venäjää MM-kilpailuissa vuosina 2013 ja 2015. Hän pelasi myös alle 20-vuotiaiden IA-divisioonan MM-kilpailuissa vuosina 2013 ja 2014. Haurus toimi molemmissa turnauksissa Valko-Venäjän kapteenina. Hän voitti vuoden 2013 turnauksesta hopeaa sekä koko turnauksen pistepörssin tehoilla 5+5=10, valittiin parhaaksi hyökkääjäksi ja Valko-Venäjän parhaaksi pelaajaksi. Vuoden 2014 turnaus päättyi pronssiin. Haurus voitti taas koko turnauksen pistepörssin tehoilla 5+6=11 ja valittiin joukkueensa parhaaksi pelaajaksi.
Haurus pelasi myös alle 18-vuotiaiden MM-kilpailuissa vuosina 2010, 2011 ja 2012. Kaksi jälkimmäistä turnausta eteni I-divisioonassa. Hän oli vuoden 2011 turnauksessa Valko-Venäjän paras pistemies ja maalintekijä tehoilla 6+4=10. Haurus valittiin joukkueen parhaaksi pelaajaksi. Vuoden 2012 IB-divisioonan turnaus päättyi kultaan ja sarjanousuun seuraavaksi vuodeksi IA-divisioonaan. Haurus kuului turnauksessa Valko-Venäjän kapteenistoon.
Teller (viihdetaiteilija)

| Teller |
| --- | --- |
 Teller vuonna 2007.
Henkilötiedot
Syntynyt: 14. helmikuuta 1948 (ikä 76) Philadelphia, Pennsylvania, Yhdysvallat
Ammatti:  taikuri, koomikko
Näyttelijä
Aktiivisena:  1974 -
Aiheesta muualla
Viralliset kotisivut
IMDb 
Elonet
Teller (syntymänimeltään Raymond Joseph Teller) (s. 14. helmikuuta 1948) on yhdysvaltalainen taikuri ja koomikko, joka tunnetaan Penn & Teller -taikurikaksikon toisena osapuolena. Esityksissä Teller ei puhu lainkaan, joten hän on vastakohta kaksikon toiselle osapuolelle, runsaspuheiselle Penn Jilletelle. Hänet tunnetaan Jilleten ohella myös ”Penn & Teller: Bullshit!” -ohjelmasta.
Teller on ateisti ja skeptikko. Hän on virallisesti muuttanut nimensä pelkäksi Telleriksi.
The Beat

The Beat heinäkuussa 2009.
The Beat (Yhdysvalloissa tunnetaan nimellä The English Beat) on englantilainen Birminghamissa vuonna 1978 perustettu yhtye, joka yhdistelee musiikissaan skata, poppia, soulia, reggaeta ja punkrokkia. Jamaikalainen saksofonisti Saxa (oik. Lionel Martin s. 1930, aka "Papa Saxa") lisäsi perinteiseen rock-kokoonpanoon jamaikalaisen ska-musiikin soundin.
1980-luvun alussa The Beat julkaisi kolme albumia, joista I Just Can't Stop It (1980) ja Wha'ppen (1981) nousivat brittilistan kolmosiksi. Yhtyeellä oli viisi Top10-singleä Britannian listalla vuosina 1982–1983.
Yhdysvalloissa toimi 1970-luvulla myös The Beat -yhtye, tämän vuoksi Pohjois-Amerikassa yhtye käytti nimeä The English Beat. Yhdysvaltalainen yhtye käytti myöhemmin itsestään nimeä Paul Collins’ Beat.
Hajoamisen jälkeen

Yhtye hajosi vuonna 1983. Dave Wakeling (kitara, laulu) ja Ranking Roger perustivat General Public -yhtyeen, Andy Cox (kitara) ja David Steele (basso) Fine Young Cannibalsin yhdessä laulaja Roland Giftin kanssa. Vuonna 2003 alkuperäiskokoonpano (pois lukien Cox ja Steele) yhdessä Ranking Rogerin pojan Juniorin kanssa palasivat yhteen yhden loppuunmyydyn Royal Festival Hall -konsertin ajaksi. VH1:n ohjelma Bands Reunited yritti saada alkuperäiskokoonpanoa yhteen vuonna 2004 siinä onnistumatta.
Nykyisin yhtye esiintyy The Beatina Englannissa (kokoonpanolla  Ranking Roger, Everett Moreton ja  Mickey Billingham [ex-Dexys Midnight Runners, korvasi yhtyeessä Blockhead Daven]) ja The English Beatina Yhdysvalloissa (Wakeling, Wayne Lothian [ex-General Public ja Special Beat], Rick Torres [ex-Supreme Beings of Leisure], Rhythmm Epkins, Fernando Jativa ja Paul Welch)
Kokoonpano > 1979–1983

Dave Wakeling (laulu, kitara)
Andy Cox (kitara)
David Steele (basso)
Everett Morton (rummut)
Ranking Roger (oik. Roger Charlery, laulu ja toastaus)
Saxa (saksofoni)
Kokoonpano > Nykyinen Britannian kokoonpano

Ranking Roger – laulu
Ranking Junior Murphy – laulu
Everett Morton – rummut
Mickey Billingham – koskettimet
Neil Deathridge – kitara
Andy Pearson – basso
Steve Harper – kitara
Steve – saksofoni
Diskografia > Albumit

I Just Can't Stop It (1980) UK # 3
Wha'ppen (1981) UK # 3
Special Beat Service (1982) UK # 21
Diskografia > Kokoelmat

What Is Beat? (1983)  UK # 10
The Beat Goes On (US, 1991)
B.P.M.: The Very Best of The Beat (1996) UK # 13
Beat This! The Best Of The Beat (2000)
The Platinum Collection (2006)
You Just Can't Beat It: The Best of the (2008)
Keep The Beat: The Very Best of The English Beat (2012)
The Complete Beat (2012)
Diskografia > Singlet

Tears Of A Clown/Ranking Full Stop (1979) UK #6
Hands Off - She's Mine (1980) UK #9
Mirror In The Bathroom (1980) UK #4
Best Friend/Stand Down Margaret (Dub) (1980) UK #22
Too Nice To Talk To (1980) UK #7
All Out To Get You/Drowning (1981) UK #22
Doors Of Your Heart (1981) UK #33
Hit It (1981) UK #70
Save It For Later (1982) UK #47
Jeanette (1982) UK #45
I Confess (1982) UK #54
Can't Get Used To Losing You (1983) UK #3
Ackee 1-2-3 (1983) UK #54
Mirror in the Bathroom (remix) (1996)
Mirror in the Bathroom" / "Too Nice to Talk to" (B-side) (2012)
Diskografia > Videot

Dance Craze (1981 Independent Film - VHS) kokoelma, jolla on vuoden 1980 keikkataltiointeja The Beatista ja muista ska-yhtyeistä
The Beat In Concert at the Royal Festival Hall (2005 MVD Visual - DVD)
Aiheesta muualla

Viralliset kotisivut
Dave Wakelingin viralliset sivut
The New English Beat Myspacessa (englanniksi)
Tasauspyörästön lukko

Lukkoperä
Tasauspyörästön lukko on tasauspyörästön yhteyteen toteutettu mekanismi, jolla vetävien pyörien pyörimisnopeus saadaan lukittua keskenään samaksi. Kitkalukko on toiminnaltaan tasauspyörästön lukon kaltainen mekanismi, joka tasaa automaattisesti vetävien pyörien pyörimisnopeuseroa sen kasvaessa tarpeeksi suureksi.
Tasauspyörästön lukko on lähes jokaisessa traktorissa ja kuorma-autossa sekä joissakin maastoautoissa ja henkilöautoissa. Myös monet muut työkoneet, kuten esimerkiksi trukit on varustettu tasauspyörästön lukolla. Tasauspyörästön lukkoja on sekä automaattisesti päälle kytkeytyviä että kuljettajan erillisellä kytkimellä päälle kytkettäviä. Pääosin ainoa henkilöautoissa tavattava lukkotyyppi on kitkalukko.
Nelivetoisissa ajoneuvoissa myös etu- ja taka-akselin välissä on toiminnaltaan vastaava, pyörimisnopeuksien tai vääntömomentin eroa rajoittava osa.
Ilman tasauspyörästön lukkoa moottorista tuleva teho siirtyy tasauspyörästön välityksellä sille renkaalle, jonka pyörittäminen vaatii vähemmän voimaa. Kun renkaan ja maan välinen kitka on tarpeeksi pieni, rengas pyörii paikoillaan, ja kaikki moottorin teho katoaa tämän renkaan välityksellä, toisen pysyessä paikallaan. Ollessaan kytkettynä tasauspyörästön lukko nimensä mukaisesti poistaa tasauspyörästön toiminnasta, jolloin yhtenäinen vetoakseli pyörittää kumpaakin rengasta samalla nopeudella. Näin saadaan hyödynnettyä toisen renkaan alla mahdollisesti oleva suurempi pito. Haittapuolena tällöin on ajoneuvon puskeminen käännöksissä, minkä vuoksi tasauspyörästön lukon ollessa kytkettynä tulisi välttää jyrkkiä käännöksiä. Koska tasauspyörästö ei tällöin tasaa vetävien pyörien eri nopeuksia, nopeuksien tasaus tapahtuu renkaan ja tienpinnan välissä, mikä saattaa hajottaa tasauspyörästön mikäli tienpinta on kohtalaisen luistamatonta materiaalia. Käytännössä vetävien pyörien pyörimisnopeusero on siis tasattava jotenkin, ja tasaus tapahtuu joko pyörän väkisin sutiessa tai tasauspyörästön rakenteen pettäessä. Poikkeuksen tekee esimerkiksi rallikäyttö, jossa tavoitteena on, että molemmat pyörät sutivat kaarteessa.
Käytännössä

Kuorma-autot käyttävät tasauspyörästön lukkoa helpottamaan jyrkkien ylämäkien nousua. Jos vain toinen puoli ajoradasta on hiekoitettu, jäänpuoleiset pyörät sutivat tyhjää, eikä kuorma-auto liiku. Jäänpuoleiset pyörät pyörivät, koska tasauspyörästö jakaa moottorin tuottaman vääntömomentin tasan akselin molempien pyörien välillä, ja kitkavoimat, joilla renkaat pyrkivät liikuttamaan autoa, ovat yhtä suuret. Tämä voima ei kuitenkaan välttämättä riitä kuorma-auton liikkeelle saamiseksi. Tasauspyörästön lukko kytkee vedon sekä hiekalla että jäällä olevaan pyörään niin, että vetävien pyörien pyörintänopeudet ovat yhtä suuret, mutta tasauspyörästö siirtää suuremman vääntömomentin pitävämmälle renkaalle, ja kuorma-auton on näin mahdollista päästä jälleen liikkeelle.
Moottoriurheilussa tasauspyörästön lukko on lähes jokaisessa kilpa-autossa, poikkeuksena ne luokat, joissa se on kielletty.
Teaonui Tehau

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. syyskuuta 1992
Syntymäpaikka: Tahiti
Pelipaikka: hyökkääjä
Pituus: 173 cm
Seura
Seura:  AS Vénus
Pelinumero: 10
Seurat
| Vuodet | Seura | O | (M) |
| 2009- |  AS Vénus | 207 | (328) |
| 2013-2014 |  AS Dragon | 18 | (5) |
| 2014-16 |  AS Pirae | 13 | (1) |
Maajoukkue
| 2009 |  Tahiti U20 | 3 | (0) |
| 2011- |  Tahiti | 39 | (27) |
| 2014- |  Tahiti futsal | 1 | (1) |
 Seurajoukkueuran tilastot kattavat vain kansalliset sarjat, päivitetty 23. joulukuuta 2023.  Maajoukkueuran tilastot päivitetty 23. joulukuuta 2023.
Teaonui Tehau (s. 1. syyskuuta 1992 Tahiti) on tahitilainen jalkapalloilija, joka edustaa maansa pääsarjassa pelaavaa AS Vénusta. Pelipaikaltaan Tehau on hyökkääjä. Hän pelaa myös Tahitin jalkapallomaajoukkueessa, jossa pelaavat myös Tehaun serkut, veljekset Alvin, Jonathan ja Lorenzo Tehau.
Ura

Tehau edusti AS Vénusta vuodet 2009-2013. Vuonna 2013 hän siirtyi AS Dragoniin, jossa tilille tuli kahdeksan OFC Champions Leaguen ottelua. Kuitenkin samana vuonna Tehau palasi takaisin AS Vénukseen.
Tahitin jalkapallomaajoukkueessa Tehau debytoi vuonna 2011. Samana vuonna hän teki kuusi maalia Kiribatia vastaan Tyynenmeren kisoissa, kun Tahiti voitti 17-1. Vuonna 2012 Tehau oli voittamassa muun muassa serkkujensa kanssa Oseanian mestaruutta, joka toi maalle paikan seuraavan vuoden Maanosaliittojen cupiin. Cupissa Tehau pelasi yhdessä ottelussa, päästyään vaihdosta kentälle Espanjaa vastaan. Tahiti hävisi kaikki ottelunsa murskalukemin.
Tehau on pelannut myös Tahitin futsalmaajoukkueessa. Hän debytoi siinä vuonna 2014.
Käännös suomeksi
Tellervo

Tellervo on erityisen viehkeä ja leikkisä metsän jumalan Tapion tytär suomalaisessa tarustossa.
Kalevalassa paimen pyytää Tellervoa avuksi karjan kaitsemiseen:
Tellervo, Tapion neiti, metsän tyttö tylleröinen,

utupaita, hienohelma, hivus keltainen, korea,

jok' olet karjan kaitselija, viitsijä emännän viljan

mieluisassa Metsolassa, tarkassa Tapiolassa!

Kaitse karja kaunihisti, viitsi vilja virkeästi!
Asema 49

| Asema 49> Ladder 49 |
| --- | --- |

Ohjaaja:  Jay Russell
Käsikirjoittaja:  Lewis Colick
Tuottaja:  Casey Silver
Säveltäjä:  William Ross
Kuvaaja:  James L. Carter
Leikkaaja:  Bud S. Smith
Pääosat:  Joaquin Phoenix John Travolta Jacinda Barrett Morris Chestnut Robert Patrick
Valmistustiedot
Valmistusmaa:   Yhdysvallat
Tuotantoyhtiö:  Touchstone Pictures   Beacon Pictures
Levittäjä:  Walt Disney Studios Motion Pictures Netflix
Ensi-ilta:   1. lokakuuta 2004    21. tammikuuta 2005
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Asema 49 (Ladder 49) on vuonna 2004 valmistunut palomiehistä kertova toiminnallinen draamaelokuva, jonka on ohjannut Jay Russell. Sen pääosissa ovat Joaquin Phoenix ja John Travolta.
Juoni

Palomies Jack Morrison pelastaa miehen korkeasta, palavasta varastorakennuksesta. Pian tämän jälkeen lattia Jackin alla pettää, ja hän putoaa alas useita kerroksia loukaten jalkansa. Elokuva seuraa palomiesten yrityksiä pelastaa Jack sillä aikaa kun tämä yrittää päästä turvalliseen paikkaan rakennuksessa. Samalla Jack muistelee aikoja, jolloin hän ryhtyi palomieheksi, tapasi vaimonsa, vietti aikaa lastensa kanssa ja ystävystyi muiden palomiesten kanssa.
Rooleissa

Joaquin Phoenix – Jack Morrison
John Travolta – Mike Kennedy
Jacinda Barrett – Linda Morrison
Robert Patrick – Lenny Richter
Morris Chestnut – Tommy Drake
Billy Burke – Dennis Gauquin
Balthazar Getty – Ray Gauquin
Tim Guinee – Tony Corrigan
American Hustle

| American Hustle |
| --- | --- |

Ohjaaja:  David O. Russell
Käsikirjoittaja:  Eric Warren Singer David O. Russell
Tuottaja:  Charles Roven Richard Suckle Megan Ellison
Säveltäjä:  Danny Elfman
Kuvaaja:  Linus Sandgren
Leikkaaja:  Jay Cassidy Crispin Struthers
Tuotantosuunnittelija:  Heather Loeffler
Pukusuunnittelija:  Michael Wilkinson
Pääosat:  Christian Bale Bradley Cooper Amy Adams Jeremy Renner Jennifer Lawrence
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix
Ensi-ilta:   13. joulukuuta 2013    7. maaliskuuta 2014
Kesto:  138 minuuttia
Alkuperäiskieli:  englanti
Budjetti:  40 000 000 dollaria
Tuotto:  251 171 807 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
American Hustle on vuonna 2013 ensi-iltansa saanut yhdysvaltalainen historiallinen rikoselokuva, jonka on ohjannut David O. Russell ja käsikirjoittanut Eric Warren Singer yhdessä Russellin kanssa. Se perustuu löyhästi FBI:n ABSCAM-operaatioonselvennä 1970-luvun lopulla ja 1980-luvun alussa. Elokuvan pääosissa ovat Christian Bale, Bradley Cooper, Amy Adams, Jeremy Renner ja Jennifer Lawrence. Elokuvan ensi-ilta Yhdysvalloissa oli 13. joulukuuta 2013 ja Suomessa 7. maaliskuuta 2014.
American Hustle oli kansainvälinen arvostelu- ja lipputulomenestys. Elokuva oli tuottanut maaliskuuhun mennessä lähes 250 miljoonaa dollaria. Elokuva sai kymmenen Oscar-ehdokkuutta muun muassa kategorioissa paras elokuva, ohjaus ja alkuperäinen käsikirjoitus sekä kaikissa näyttelijäkategorioissa. Elokuva sai seitsemän Golden Globe-ehdokkuutta ja voitti lopulta eniten palkintoja saaden kolme: paras musikaali- tai komediaelokuva, naispääosa musikaali- tai komediaelokuvassa (Amy Adams) ja naissivuosa (Jennifer Lawrence). Elokuva sai kymmenen BAFTA-ehdokkuutta ja lopulta se palkittiin parhaasta naissivuosasta (Jennifer Lawrence), alkuperäisestä käsikirjoituksesta ja maskeerauksesta.
Näyttelijät

| 0 | 1 | 2 |
| --- | --- | --- |
|  Christian Bale  | … |  Irving Rosenfeld   |
|  Bradley Cooper  | … |  FBI-agentti Richard "Richie" DiMaso   |
|  Amy Adams  | … |  Sydney Prosser   |
|  Jeremy Renner  | … |  pormestari Carmine Polito   |
|  Jennifer Lawrence  | … |  Rosalyn Rosenfeld   |
|  Louis C.K.  | … |  Stoddard Thorsen   |
|  Jack Huston  | … |  Pete Musane   |
|  Saïd Taghmaoui  | … |  Irving's Sheikh Plant   |
|  Michael Peña  | … |  Paco Hernandez   |
|  Shea Whigham  | … |  Carl Elway   |
|  Erica McDermott  | … |  Carl Elway's Assistant/Addie Abrams   |
|  Alessandro Nivola  | … |  Anthony Amado   |
|  Elisabeth Röhm  | … |  Dolly Polito   |
|  Colleen Camp  | … |  Brenda   |
|  Paul Herman  | … |  Alfonse Simone   |
|  Anthony Zerbe  | … |  Yhdysvaltain senaattori   |
|  Robert De Niro  | … |  Victor Tellegio    |
Tuotanto > Kuvaukset

Elokuvan kuvaukset alkoivat 8. maaliskuuta 2013 ja se kuvattiin Bostonissa, Worcesterissa ja New Yorkissa.
Christian Bale lihotti itseään 18 kiloa elokuvaa varten.
Vastaanotto > Tuotto

Elokuva tuotti  maaliskuuhun 2014 mennessä maailmanlaajuisesti lähes 250 miljoonaa dollaria.
Vastaanotto > Arvostelut

Elokuva sai kriitikoilta ylistävän vastaanoton ja sitä kehuttiin erityisesti näyttelijätyöstä. Rotten Tomatoes -sivuston mukaan 242 arvostelun perusteella kriitikoiden arvioista 93 prosenttia oli positiivisia.
Aiheesta muualla

Virallinen sivusto (englanniksi)
American Hustle Internet Movie Databasessa (englanniksi)
American Hustle Box Office Mojossa (englanniksi)
American Hustle Rotten Tomatoesissa (englanniksi)
American Hustle Metacriticissä (englanniksi)
David O. Russellin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Spanking the Monkey (1994) · Flirting with Disaster (1996) · Kolme kuningasta (1999)
2000-luku: I ♥ Huckabees (2004)
2010-luku: Taistelija (2010) · Unelmien pelikirja (2012) · American Hustle (2013) · Joy (2015)
Elokuvan ohjaaja David O. Russell American Hustlen ensi-illassa Pariisissa 2014.
Teapacks

| Teapacks |
| --- | --- |
 Teapacks (Eurovision laulukilpailu 2007)
Tiedot
Toiminnassa:  1988–
Tyylilaji:  vapaamuotoinen kansanmusiikki, pop-punk, rock
Kotipaikka:  Sderot, Israel
Jäsenet:  Kobi Oz Rami Josifov Gal Peremen Tamir Jemini Šahar Jampolski Daniela Krief Adam Mader Noam Hen Sefi Asfuri Hirš
Entiset jäsenet:  Ejnav Kohen Joav Nagar Avinoam Marton Ronit Šefi Šaron Ben Zadok Uri Miles Dani Aberdžel Noam Jankelevitš Meir "Big M" Amar Moti Josef
Levy-yhtiö:  Anana Ltd  
Aiheesta muualla
www.teapacks.com
Infobox OKNimi-testi OK: 
Teapacks (hepr. ‏טיפקס‎) on 1988 perustettu israelilainen yhtye.
Teapacks osallistui vuoden 2007 Eurovision laulukilpailuun kappaleella Push the Button, mutta putosi semifinaaleissa.
Tarkkaan katsottuna Teapacks oli Euroviisuissa 24.
Aiheesta muualla

Viralliset nettisivut (hepreaksi)
Teapacks Myspacessa (englanniksi)
Amatsukaze (1916)

| Amatsukaze / 天津風 |
| --- | --- |
 Amatsukaze

Aluksen vaiheet
Rakentaja:  Kuren laivastoarsenaali
Kölinlasku:  1. huhtikuuta 1916
Laskettu vesille:  5. lokakuuta 1916
Palveluskäyttöön:  14. huhtikuuta 1917
Poistui palveluskäytöstä:  1. huhtikuuta 1935
Tekniset tiedot
Uppouma:  1 227 t (normaali) 1 570 t (kuormattu)
Pituus:  96,9 m (kokonaispituus)
Leveys:  8,5 m
Syväys:  2,8 m
Koneteho:  27 000 shp
Nopeus:  34 solmua
Miehistöä:  128
Aseistus
Aseistus:  4 × 120 mm/40 -tykkiä 6 × 452 mm torpedoputkea
Amatsukaze (jap. 天津風) oli keisarillisen Japanin laivaston vuonna 1917 valmistunut Isokaze-luokan hävittäjä.
Valmistus

Alus tilattiin vuoden 1915 hankinnoissa Kuren laivastontelakalta, jossa köli laskettiin 1. huhtikuuta 1916. Alus laskettiin vesille vielä saman vuoden lopulla 5. lokakuuta ja valmistui 14. huhtikuuta 1917.
Palvelus

Alus poistettiin alusluettelosta 1. huhtikuuta 1935.
Ansipin II hallitus

Ansipin II hallitus oli 4. huhtikuuta 2007 – 5. huhtikuuta 2011 toiminut Viron tasavallan hallitus, jonka pääministerinä toimi Andrus Ansip. Ansipin II hallituksen kaudelle sijoittuvat Pronssisoturi-patsaskiista, talouskriisi ja Viron siirtyminen euroon. Lisäksi Viron ulkopolitiikkaan vaikuttivat Georgian ja Afganistanin sodat.
Historia

Hallituspuolueena maaliskuun 2007 vaaleihin lähtenyt klassisen liberaali Reformipuolue oli voittanut vaalit ja nostanut paikkamääränsä 19 edustajasta 31 edustajaan. Isänmaaliiton ja Res Publican yhdistymisestä alkuvuonna 2006 syntynyt konservatiivinen Isänmaan ja Res Publican liitto (IRL) oli ensimmäistä kertaa hallituksessa yhtenäisenä puolueena. Ensimmäistä kertaa hallituksessa oli myös Sosiaalidemokraattinen puolue (SDE), joka oli toinen vaalien voittajista. Sosiaalidemokraattien edeltäjä Maltillinen kansanpuolue oli sen sijaan ollut aiemmin hallituksessa, kuten myös IRL:n molemmat liitospuolueet. Reformipuolueen, IRL:n ja sosiaalidemokraattien muodostaman enemmistöhallituksen pohja oli 60 paikkaa Riigikogun 101 paikasta.
Ansipin II hallituksen johdolla Viro liittyi 21. joulukuuta 2007 Schengen-viisumialueeseen yhdessä Liettuan, Puolan, Tšekin, Slovakian, Unkarin, Slovenian ja Maltan kanssa.
Vuosi 2007 oli Viron talouden viimeinen hyvä vuosi. Jo lokakuussa 2007 kyseenalaistettiin hallituksen 26. syyskuuta antama vuoden 2008 talousarvio, jonka arveltiin perustuvan liian positiivisiin ennusteisiin talouden kehityssuunnasta.
Historia > Patsaskiista

Vain kolmisen viikkoa nimittämisensä jälkeen hallitus joutui kovalle koetukselle. Viron puolustusministeriö oli aloittanut 18. huhtikuuta 2007 Pronssisoturi-muistomerkin alla olevien tuntemattomien neuvostosotilaiden jäännösten siirtämisen patsaan siirtoa varten. Vironvenäläiset alkoivat puolustaa patsasta 22. huhtikuuta ja neljä päivää myöhemmin alkoivat kaksi yötä kestäneet mellakat Tallinnan keskustassa. Viron poliisi iski tiukasti mellakoijia vastaan pyrkien voimakeinoin hajottamaan mellakoiksi yltyneet mielenosoitukset. Hallitus päätti hätäistunnossaan 27. huhtikuuta siirtää patsaan välittömästi ja kolme päivää myöhemmin se oli pystytetty Tallinnan sotilashautausmaalle.
Sisäpoliittisesti patsaskiistaa käytti hyväkseen oppositioon jäänyt Keskustapuolue ja erityisesti sen puheenjohtaja, Tallinnan pormestari Edgar Savisaar, joka vaati ei vaatinut hallitusta eroamaan, mutta esitti sille 50 miljoonan kruunun laskun Tallinnan mellakkaöiden tuhotöistä. Sen sijaan Viron entinen pääministeri, useita venäläisiä Sillamäessä työllistävä suurliikemies Tiit Vähi vaati hallituksen eroa.
Kiista kärjisti Venäjän ja Viron ei muutenkaan niin erityisen hyvät suhteet äärimmilleen. Mellakoiden jälkeen alkoivat Venäjältä toteutettu kybersodankäynti virolaisia virastoja ja mediaa vastaan. Kremliä tukevat nuorisojärjestöt piirittävät Viron suurlähetystön Moskovassa viikoksi. Piiritys päättyi, kun Saksan ulkoministeri Frank-Walter Steinmeier puuttui asiaan ja venäläisten ehtojen mukaisesti suurlähettiläs Kaljurand poistui Venäjältä. Huhti-toukokuun 2007 aikana Venäjä asetti Virolle myös useita eri talouspakotteita, jotka johtivat Viroon suuntautuneen viennin ja turismin tyrehtymiseen. Lopulta kiistan jälkeen tehdyn mielipidekyselyn mukaan 78 prosenttia venäläisistä vastusti patsaan siirtoa ja vain kaksi prosenttia kannatti sitä. 74 prosenttia sanoi pitävänsä Viroa vihamielisenä valtiona ja vain kymmenen prosenttia piti Viroa yhä ystävällisenä. Prosentti vastaajista halusi aloittaa sodan Viroa vastaan.
Patsaskiista osoitti, että ilman länsimaita Viro oli jäänyt täysin yksin Venäjää vastaan. Venäjän puuttumisesta Viron sisäpolitiikkaan järkyttynyt Ansipin hallitus päätti entistä tiukemmin nojata läntisiin liittolaisiinsa. Tukensa Virolle osoittivat toukokuussa 2007 niin Yhdysvallat kuin Euroopan unionikin. Kriisin jälkeen Viro tukeutui entisestään vahvemmin unioniin ja Natoon.[lähde? ]